Ján Belan

MUDr. Ján Belan (* 15. február 1938, Brezová pod Bradlom) je lekár, bývalý poslanec Slovenskej národnej rady a Národnej rady Slovenskej republiky za HZDS.

 Kariéra 
Po vykonaní maturitnej skúšky začal pracovať ako robotník v KT Brezová. V roku 1965 promoval na Lekárskej fakulte Univerzity Komenského v Bratislave, kde zostal pracovať ako asistent. Od roku 1966 začal pracovať na ženskom oddelení Nemocnice s poliklinikou Myjava, kde bol od roku 1990 primár.

Vo voľbách v roku 1992 bol Ján Belan zvolený za poslanca SNR za HZDS v Západoslovenskom volebnom kraji (získal 25 442 preferenčných hlasov).http://www.nrsr.sk/dl/Browser/DsDocumentVariant?documentVariantId=3568&fileName=1635_1992.pdf&ext=pdf Bol členom Výboru NR SR pre zdravotníctvo a sociálne veci. 17. júla 1992 zahlasoval za Deklaráciu SNR o zvrchovanosti SRhttp://www.teraz.sk/slovensko/sr-menny-prehlad-hlasovania-poslancov/146258-clanok.html a 1. septembra 1992 podporil aj Ústavu SR.http://www.nrsr.sk/dl/Browser/Document?documentId=71567 V parlamente zotrval až do predčasných volieb v septembri 1994.

V nich opäť kandidoval za HZDS, ktoré kandidovalo v koalícii HZDS – RSS. Kandidoval v Západoslovenskom volebnom kraji, no za poslanca nebol zvolený (získal 1 826 preferenčných hlasov).http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf Po odchode z parlamentu pôsobil ako primár v nemocnici s poliklinikou v Myjave.

Do Národnej rady Slovenskej republiky sa vrátil na konci roka 1996 za veľmi kontroverzných okolností. Po tom, čo NR SR hlasovaním vzala na vedomie vzdanie sa mandátu poslanca Františka Gauliedera, čo Ústavný súd SR hodnotil ako porušenie Ústavy SR, nastúpil na jeho miesto. Gauliedera nahradil vo Výbore NR SR pre obranu a bezpečnosť. Okrem toho nástupom do parlamentu získal aj poslaneckú imunitu, čím sa prerušilo trestné stíhanie pre vážne ublíženie na zdraví, ktoré spôsobil pri dopravnej nehode v čase, keď nebol poslancom a 2. októbra 1997 ho poslanci nezbavili imunity, aby mohlo trestné stíhanie pokračovať.http://www.sme.sk/c/2050239/poslanec-belan-nebude-vydany-na-trestne-stihanie.html V parlamente zotrval do konca volebného obdobia. V ďalších parlamentných voľbách už nekandidoval. Kandidoval ale v komunálnych voľbách 1998 do myjavského mestského zastupiteľstva.

 Referencie 

Kategória:Slovenskí politici
Kategória:Politici ĽS-HZDS
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci SNR
Kategória:Slovenskí lekári
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Brezovej pod Bradlom